《汉宫春 铜官山感旧》
清代·沈曾植

奇绝云峰，又淮风别雨，蓦地相逢。中庭雨后，若榴别是真红。

危楼徙倚，唤吾累、与话愁侬。愁不见、张星天上，高柯郁郁王蒙。

飞尽漫天榆荚，自沈郎钱小，莫怨春空。空閒赤龙须下，跌宕陶公。

东还海道，付篙师啸咏从容。人閒世、故衣新绽，年年马耳东风。

作者简介：沈曾植（1850--1922），浙江嘉兴人。字子培，号巽斋，别号乙盫，晚号寐叟，晚称巽斋老人、东轩居士，又自号逊斋居士、癯禅、寐翁、姚埭老民、乙龛、余斋、轩、持卿、乙、李乡农、城西睡庵老人、乙僧、乙穸、睡翁、东轩支离叟等。他博古通今，学贯中西，以“硕学通儒”蜚振中外，誉称“中国大儒”。